Napa nang buhan pian pikirakan amun mandangar kata “bajalanan” atawa "liburan"? Kabanyakannya yang ada di pikiran tu pasti tampat wisata nang ada di Jawa. Ajin banyak juwa bisa ni nang memikirakan langsung ka luar negeri. Sabujurnya sadih jua ulun nih melihat fakta kalau warga kita labih banyak mamilih bajalanan ka banua orang. Mungkin ngini karena pemerintah di banua orang tu mendukung banar masalah pembangunan dan pemeliharaan objek wisata di daerahnya. Jadi sukses bagiannya manarik bubuhan kita ni supaya hakun bajalanan ka sana. Nah di tulisan ngini, ulun handak bakisah haja masalah perkembangan objek wisata di tanah kadiaman ulun, di kota Barabai, Kabupaten Hulu Sungai Tengah. Di Barabai, ada tampat wisata nang ngarannya Pagat. Dahulu, orang rami banar mendatangi tempat wisata nang ada di Kecamatan Batu Benawa ni. Nah, semenjak ulun lulus SMA, sekitar tahun 2011/2012-an, objek wisata nintu kada rami lagi. Tempatnya pina kada lagi tarawat. Sunyi banar. Kada tapi ada
bjn_Latn